Xosé Rodríguez Carballo

Xosé Rodríguez Carballo, nado en Lodoselo (Sarreaus) o 11 de agosto de 1953Fray José Rodríguez Carballo: "El fraile debe manifestarse como tal también cuando está sin el hábito" , El Correo Gallego, 12 de abril de 2008., é un frade católico, pertencente á orde franciscana e bispo. O 18 de maio de 2013 foi ordenado bispo na Catedral de Santiago de Compostela polo Secretario de Estado do Vaticano, Tarsicio Bertone, e nomeado arcebispo titular de Belcastro"O galego xa é língua do Vaticano", artigo en Galicia Confidencial, 18 de maio de 2013.. A comezos de 2023 foi escollido arcebispo de Mérida - Badallouce.

 Traxectoria 
Despois de estudar nos seminarios de Zamora e de Santiago de Compostela, licenciouse en teoloxía bíblica en Xerusalén e en Santas Escrituras en Roma. Ordenouse como franciscano en 1971 e profesou solemnemente a orde en 1976. Ao ano seguinte foi ordenado crego polo papa Paulo VI en Roma.Goberno da Orde Franciscana en 2009 , . Participou na tradución da Biblia ao galego traballando no Libro das Crónicas "El Papa elige en su primer nombramiento a un fraile español", artigo en Europa Press, 6 de abril de 2013 .. En 2003 foi elixido ministro xeral da orde (o seu cargo máis elevado), co que se converteu no 119º frade en facelo (dentro da orde dos frades menores, non na conventual).

Continuou no cargo ata que en 2013 o papa Francisco o nomeou arcebispo de Belcastro, unha pequena aldea da Calabria, cargo simbólico que acompaña a dignidade arcebispal. Ao mesmo tempo o papa designouno secretario da Congregación para os Institutos de Vida Consagrada e as Sociedades de Vida Apostólica, que vén sendo o equivalente a un ministro do goberno vaticano coa responsabilidade sobre a organización interna das ordes relixiosas e dos grupos de leigosIl Papa: «La fede non si negozia, va testimoniata con coraggio» . Vatican Insider, La Stampa, 6/04/2013..

A comezos de 2023, o papa Francisco designouno arcebispo de Mérida - Badaxoz, en substitución de Celso Morga. Tomou posesión do seu cargo o 25 de novembro de 2023.
Galería de imaxes

 Notas 

 Véxase tamén 

 Ligazóns externas 
 Ficha na web da Orde 

Categoría:Frades
Categoría:Nados en Sarreaus
Categoría:Bispos católicos de España
Categoría:Tradutores da Biblia
Categoría:Tradutores ao galego
Categoría:Nados en 1953
Categoría:Alumnos do Studium Biblicum Franciscanum
Categoría:Alumnos do Pontificio Instituto Bíblico
Categoría:Membros da Congregación para os Institutos de Vida Consagrada e as Sociedades de Vida Apostólica